“Вянок” лічу адной з лепшых, але не шырокавядомых праграм “Песняроў”, — кажа заслужаны артыст БССР, музыкант “Беларускіх песняроў” Уладзіслаў Місевіч. — Ідэя цыкла песень на вершы Максіма Багдановіча належыць Мулявіну, Алег Молчан зрабіў удалыя аранжыроўкі. У нейкім сэнсе “Вянок” — экспартная праграма. Мы далі два канцэрта ў ЗША, паказалі праграму ў Беларусі, Расіі. Але напачатку 1990-х публіку, а хутчэй за ўсё кіраўніцтва радыёстанцый, тэлебачання цікавіла ўжо іншая музыка, таму нават няма прафесійнага запісу праграмы “Вянок”. Днямі я паглядзеў аматарскі запіс на Youtube і акрамя настальгіі адчуў гонар за нашу працу”.